Saudiyadagi aeroport xodimlari samolyotning shassi bo‘lmasidan jasad topishdi

Saudiya Arabistonining Jidda shahrida qirol Abdul Aziz nomidagi aeroport xodimlari yetib kelgan samolyotlardan birining bortidan o‘lgan erkakning jasadini topib oldi, deya xabar bermoqda “TASS” aeroport matbuot xizmatiga tayanib.

“21-sentabr, chorshanba kuni 12:00 (Toshkent vaqti bilan 14:00)da Flynas aviakompaniyasining 7207 raqamli reysi Nigeriyaga ziyoratchilarni yetkazib qo‘yib, qaytib kelgach, maxsus xizmatlar samolyotni keyingi parvozga tayyorlash doirasida standart tekshiruv o‘tkazdi. Natijada shassi bo‘lmasida qora tanli erkakning jasadi topildi”, — deyiladi xabarda.
Aeroportdagilar mas’ul xizmatlarning barchasi voqeadan xabardor qilinganini aytdi.